Papildu vienošanās Nr. 1
Pie 2024. gada 31.maija līguma Nr. AMD-24-2370-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, tā [..], no vienas puses, un
Ceļu būves firma SIA “BINDERS”, reģistrācijas Nr.40003164644, turpmāk – Būvuzņēmējs, [..], no otras puses,
pamatojoties uz 2023. gada 27. novembra līguma Nr. AMD-24-2370-lī, kas noslēgts starp Pasūtītāju un Būvuzņēmēju, turpmāk – Līgums, 12.1. un 22.2. punktu, kā arī uz Pasūtītāja Tehniskās komisijas 2024. gada 30. oktobra lēmumu (sēdes protokols Nr.55), noslēdz šādu vienošanos, turpmāk – Vienošanās:
1. Būvuzņēmējs veic papildus darbus saskaņā ar Līguma 12.1. punktu objektā “Brīvības gatves seguma atjaunošana posmā no Juglas ielas līdz Jaunciema pārvadam” saskaņā ar Vienošanās pielikumā Nr.1 “Darbu daudzumu izmaiņu akts Nr.1” norādīto darbu daudzumu, vienības cenu un darbu izmaksām, turpmāk – Papildus darbi.
2. Papildus darbu līgumcena saskaņā ar Līguma 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 42 669,19 (četrdesmit divi tūkstoši seši simti sešdesmit deviņi euro un 19 centi), PVN 21% ir EUR 8 960,53 (astoņi tūkstoši deviņi simti sešdesmit euro un 53 centi), kopā EUR 51 629,72 (piecdesmit viens tūkstotis seši simti divdesmit deviņi euro un 72 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam. Papildus darbu izmaksas tiks segtas no budžeta programmas “Mērķdotācijas”.
3. Izslēdzamo darbu līgumcena saskaņā ar 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 47 950,07 (četrdesmit septiņi tūkstoši deviņi simti piecdesmit euro un 07 centi), PVN 21% ir EUR 10 069,51 (desmit tūkstoši sešdesmit deviņi euro un 51 cents), kopā EUR 58 019,58 (piecdesmit astoņi tūkstoši deviņpadsmit euro un 58 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam.
4. Sākotnējā Līguma summa ir EUR 1 646 900,00 (viens miljons seši simti četrdesmit seši tūkstoši deviņi simti euro un 00 centi), PVN 21% ir EUR 345 849,00 (trīs simti četrdesmit pieci tūkstoši astoņi simti četrdesmit deviņi euro un 00 centi), Līguma kopējā summa EUR 1 992 749,00  (viens miljons deviņi simti deviņdesmit divi tūkstoši septiņi simti četrdesmit deviņi euro un 00 centi).
5. Puses konstatē, ka Līguma summa, ņemot vērā Papildus darbu norādīto Līguma summas samazinājumu un palielinājumu, ir EUR 1 641 619,12 (viens miljons seši simti četrdesmit viens tūkstotis seši simti deviņpadsmit euro un 12 centi), PVN 21% ir 344 740,02 (trīs simti četrdesmit četri tūkstoši septiņi simti četrdesmit euro un 02 centi), kopējā Līguma summa sastāda 1 986 359,14 (viens miljons deviņi simti astoņdesmit seši tūkstoši trīs simti piecdesmit deviņi euro un 14 centi).
6. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
7. Vienošanās nemaina citus Līgumā noteikto Pušu pienākumus un tiesības.
8. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
9. Vienošanās sastādīta uz 2 (divām) lapām un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
10. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas un pielikums Nr.2 “Rīgas valstspilsētas Ārtelpas un mobilitātes departamenta Tehniskās komisijas 2024. gada 30. oktobra lēmuma (sēdes protokols Nr.55) izraksts uz 3 (trīs) lapām.

